34. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ ΟΙΚΟΝΟΜΙΚΩΝ  ΚΑΙ ΑΠΑΣΧΟΛΗΣΕΩΣ Αριθ. 14123/2975 της 7/10 Ιουν. 1976 (ΦΕΚ Β΄ 758) Περί καθορισμού χιλιομετρικής αποζημιώσεως δια την χρησιμοποίησιν ιδιόκτητων μεταφορικών μέσων των επί σχέσει εργασίας ιδιωτικού δικαίου τεχνικών υπαλλήλων (Πολιτικών Μηχανικών, Μηχανολόγων, Τοπογράφων, Γεωλόγων, Γεωπόνων, Υπομηχανικών, Εργοδηγών, Μέσων Τεχνικών Σχολών) απασχολουμένων εις τας εργασίας του Προγράμματος Αναπτύξεως Υπογείων Υδάτων Θεσσαλίας του Υπουργείου Γεωργίας. Έχοντες υπ’ όψει: 1.Τας διατάξεις: α)Του άρθρ. 5 παρ. 1 εν συνδυασμώ προς τας τοιαύτας του άρθρ. 9 παρ. 1 του Ν.Δ. 1198/72 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου των ΟΤΑ και ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας» (ΦΕΚ 109/Α/1972). β)Των άρθρ. 2 και 5 του Ν.Δ. 216/74 «περί συστάσεως Υπουργείου Προεδρίας της Κυβερνήσεως» (ΦΕΚ 367/Α/74). 2.Την, δια του υπ’ αριθ. 290405/26.3.76 εγγράφου του Υπουργείου Γεωργίας, υποβληθείσαν ημίν σχετικήν πρότασιν. 3.Σχετικήν γνωμοδότησιν, του κατά το άρθρ. 6 του Ν.Δ. 1198/72 Τμήματος Αμοιβής και όρων εργασίας εργαζομένων εις τον Δημόσιον Τομέα του Ανωτάτου Συμβουλίου Εργασίας, ληφθείσαν κατά την συνεδρίασιν αυτού της 7.4.76 ην και αποδεχόμεθα. 4.Το γεγονός ότι συντρέχει περίπτωσις αδυναμίας υπογραφής ειδικής συλλογικής συμβάσεως εργασίας δια το κατωτέρω προσωπικόν, αποφασίζομεν: 1.Καθορίζομεν εις δρχ. 2 την παγίαν τιμήν χιλιομετρικής αποζημιώσεως των, δι’ οιονδήποτε, ιδιόκτητον επιβατικόν αυτοκίνητον μετακινουμένων δι’ υπηρεσίαν Τεχνικών υπαλλήλων (Πολιτικών Μηχανικών, Μηχανολόγων, Τοπογράφων, Γεωλόγων, Γεωπόνων, Υπομηχανικών, Εργοδηγών Μέσων Τεχνικών Σχολών), απασχολουμένων επί σχέσει εργασίας ιδιωτικού δικαίου εις τας εργασίας του προγράμματος Αναπτύξεως Υπογείων Υδάτων Θεσσαλίας, του Υπουργείου Γεωργίας. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 